b"\n_START_ARTICLE_\nPimelia elevata\n_START_SECTION_\nH\xc3\xa0bitat i alimentaci\xc3\xb3\n_START_PARAGRAPH_\nEl seu h\xc3\xa0bitat sol ser la franja litoral arenosa que envolta part d'Eivissa, Formentera i els illots que envolten aquestes dues illes. Aix\xc3\xad i tot \xc3\xa9s possible trobar aquest insecte a l'interior de les illes, per camps i camins. Durant el dia es mostren molt actius, s\xc3\xb3n \xc3\xa0gils per\xc3\xb2 de moviments lents i solen refugiar-se sota pedres juntament amb altres escarabats lapid\xc3\xadcoles. La fura sol presentar una certa tend\xc3\xa8ncia sabul\xc3\xadcola. La majoria de les esp\xc3\xa8cies de tenebri\xc3\xb2nids s\xc3\xb3n detrit\xc3\xb2fagues en sentit ampli.\n_START_SECTION_\nPimelia elevata a Formentera\n_START_PARAGRAPH_\nEls exemplars de Pimelia elevata de Formentera pareix que han iniciat una diferenciaci\xc3\xb3 respecte als exemplars d'Eivissa, ja que la seua mida \xc3\xa9s en general major i l'\xc3\xb2rgan copulador \xc3\xa9s tamb\xc3\xa9 m\xc3\xa9s gran i robust, m\xc3\xa9s estrangulat en la part central i amb les vores tant paramerals com basals m\xc3\xa9s amples i gruixudes. Junt amb Akis bremeri \xc3\xa9s una de les 19 esp\xc3\xa8cies de cole\xc3\xb2pters end\xc3\xa8mics de Formentera.\n_START_SECTION_\nDescobriment i categoritzaci\xc3\xb3\n_START_PARAGRAPH_\nPimelia elevata va ser descrita com a tal per primera vegada l'any 1887 pel bi\xc3\xb2leg i estudi\xc3\xb3s franc\xc3\xa8s S\xc3\xa9nec, que en el seu treball Essai monographique du g\xc3\xa8nere Pimelia la considerava una varietat de la Pimelia criba, pr\xc3\xb2pia de les Illes Balears de Menorca i de Mallorca. Aix\xc3\xad i tot, l'any 1940 va ser elevada a la categoria d'esp\xc3\xa8cie."